شيحنا احبك ف الله...اهلي طبعهم شديد شوية وساعات كتير بيظلموا زوجتي ولما يحصل مشاكل وهي تفوت بعضها بس ساعات بترد ف حدود الادب (بس بصوت عالي) لان لها الحق والمل بيشهد بده..فهم يسيبوا اصل المشكلة ويقولوا بترد علينا وصوتها عالي..انا بخليها تعتزر ليهم بس هي بتزعل وتتأثر نفسيا ايه العمل الله يعزك.
أحبك الله يا أخي - لا ترض بالظلم، لا تسمح أبدًا أن تُظلم زوجتك، ولكن في حدود العقل والأدب. - اجتهد عمومًا في تقليل الاحتكاك بينها وبينهم قدر الإمكان، واجعله في أضيق الحدود. - مهّد لها واجبر خاطرها، أخبرها بوضوح أنك تعلم أن أهلك فيهم شدة وحدة طبع، وإنهم بيغلطوا فيكِ، وإن الحق كل الحق معاكِ، لكن أنا عارف إنك عاقلة وهتقدري تتجاوزي الموضوع بلا مشاكل، ومع مراعاة سنهم ومقامهم، وإن ده أجره عند الله جل وعلا أولًا كبير ثم عندي أنا .. وإن الموضوع مش غالب ومغلوب بالكلام والصوت، بل الغالب الحقيقي هو الأكرم خُلقًا والأوسع صدرًا، واللي بيختار سلامة القلوب على انتصار زائف بالكلام .. وهكذا .. - حاول أيضًا تخرجها من أي احتكاك، حط قاعدة دايمًا، لو سمعت أي حاجة تضايقها مش تتكلم خالص، وتنتظر لما أنت تيجي وأنت اللي تتكلم، وكلامك يكون منصف، بس مع مراعاة للمشاعر، وبدون تعدٍ لحدود الأدب .. ومشّي الأمور من هنا ومن هنا .. ودي عمومًا من بلايا ومسئوليات الحياة .. أعانك الله